**Ministru kabineta noteikumu projekta "Pašvaldības saistošo noteikumu, kas izdoti saistībā ar Covid-19 infekcijas izplatību, publicēšanas oficiālajā izdevumā "Latvijas Vēstnesis" maksas apmērs, atvieglojumi un iekasēšanas kārtība" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis noteikt pašvaldības saistošo noteikumu, kas izdoti saistībā ar Covid-19 infekcijas izplatību, publicēšanas oficiālajā izdevumā "Latvijas Vēstnesis" maksas apmēru, atvieglojumus un iekasēšanas kārtību. Projekts stāsies spēkā nākamajā dienā pēc publicēšanas oficiālajā izdevumā "Latvijas Vēstnesis", bet to piemērošana paredzēta no Covid-19 infekcijas izplatības pārvaldības likuma spēkā stāšanās dienas (10.06.2020.). |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | |
| 1. | Pamatojums | | Projektu izdod saskaņā ar Covid-19 infekcijas izplatības pārvaldības likuma 24. panta pirmo daļu. | | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | ***Projekta mērķis un būtība:***  Projekta mērķis ir noteikt pašvaldības saistošo noteikumu, kas izdoti saistībā ar Covid-19 infekcijas izplatību (turpmāk – Saistošie noteikumi), publicēšanas oficiālajā izdevumā "Latvijas Vēstnesis" (turpmāk – oficiālais izdevums) maksas apmēru, atvieglojumus un iekasēšanas kārtību. Tādējādi veicinot operatīvu Saistošo noteikumu pieņemšanu, izpildi un paziņošanu, ko nodrošina Covid-19 infekcijas izplatības pārvaldības likuma 24. pantā noteiktā Saistošo noteikumu īpašā spēkā stāšanās un publicēšana.  ***Pašreizējā situācija un problēmas:***  Covid-19 infekcijas izplatības pārvaldības likuma 24. panta pirmā daļa noteic, ka Saistošos noteikumus un paskaidrojuma rakstu izsludina, tos publicējot oficiālajā izdevumā. Likums pilnvaro Ministru kabinetam noteikt maksas apmēru, maksas iekasēšanas kārtību un atvieglojumus par saistošo noteikumu publicēšanu oficiālajā izdevumā. Savukārt minētā likuma panta otrā daļa paredz to, ka Saistošie noteikumi stājas spēkā nākamajā dienā pēc to izsludināšanas, ja tajos nav noteikts cits spēkā stāšanās termiņš.  Vispārējā kārtībā republikas pilsētu domju izdotos saistošos noteikumus izsludina oficiālajā izdevumā (laidieni tiek izdoti katru darba dienu un ārkārtējā situācijā arī brīvdienās), bet novada domes – vairums izsludina saistošos noteikumus papīra formāta pašvaldību informatīvajos izdevumos, kurus pārsvarā izdod vienu reizi mēnesī. Oficiālo izdevumu par pašvaldību saistošo noteikumu oficiālo publicēšanas vietu atbilstoši normatīviem ir izvēlējušās četras novada pašvaldības – Mārupe, Smiltene, Talsi un Tērvete.  Lai nodrošinātu Epidemioloģiskās drošības likumā noteikto pašvaldību kompetenci epidemioloģiskās drošības jomā un dažādus Covid-19 infekcijas izplatības rezultātā nepieciešamos pašvaldības darbības pielāgošanas un sabiedrības atbalsta pasākumus, pašvaldības arī turpmāk operatīvi izdos Saistošos noteikumus.  Ministru kabineta 2020. gada 12. marta rīkojums Nr. 103 "Par ārkārtējās situācijas izsludināšanu" 4.57. apakšpunkts noteica, ka ārkārtējās situācijas laikā tieslietu ministrs nosaka atvieglojumus pašvaldību saistošo noteikumu publicēšanai oficiālajā izdevumā. Tieslietu ministra 2020. gada 15. aprīļa rīkojums Nr. 1-1/102 "Par atvieglojumu piemērošanu to novada domju saistošo noteikumu publikācijai oficiālajā izdevumā, kuri izdoti ārkārtējās situācijas laikā īstenojamo pasākumu noteikšanai" noteica, ka par novada domes saistošo noteikumu un to paskaidrojuma raksta publikāciju oficiālajā izdevumā, ja saistošie noteikumi izdoti ārkārtējās situācijas laikā īstenojamo pasākumu noteikšanai saistībā ar Covid-19 izplatību, novada dome maksā Ministru kabineta 2013. gada 29. janvāra noteikumu Nr. 65 "Oficiālo publikāciju noteikumi" (turpmāk – MK noteikumi Nr. 65) 2. pielikuma 18. punktā noteikto maksu, bet ne vairāk par 75 *euro* par vienu novada domes saistošo noteikumu un tā paskaidrojuma rakstu. Šajā rīkojumā paredzēto oficiālās publikācijas maksas atvieglojumu nepiemēro novada domei, kuras saistošo noteikumu konsolidāciju saskaņā ar savstarpēji noslēgto līgumu par saistošo noteikumu sistematizēšanu tiesību aktu portālā www.likumi.lv nodrošina VSIA "Latvijas Vēstnesis". Šajā rīkojumā noteikto oficiālās publikācijas maksas atvieglojumu piemēro, ja novada dome, iesniedzot publicēšanai grozījumus saistošajos noteikumos, vienlaikus iesniedz grozīto saistošo noteikumu konsolidēto redakciju WORD formātā (ar datnes paplašinājumu ".docx"), kurā ietverti arī publicēšanai iesniegtie grozījumi.  Maksa ar atvieglojumu 75 *euro* apmērā ir vidējā pašvaldību saistošo noteikumu publicēšanas pašizmaksa, ņemot vērā pieņemtu prognozi par pašvaldību saistošo noteikumu skaitu un plānotajām iespējamajām izmaksām noteiktam periodam, atskaitot izdevumu ietaupījumu, kas veidojas neveicot Saistošo noteikumu konsolidēšanu, ko veiks pašas pašvaldības.  Šāda maksa un atvieglojumi ir saglabājami, ņemot vērā to, ka vairums novada pašvaldību nebija rēķinājušās ar šādiem publicēšanas izdevumiem.  Ministru kabinetam noteikt no MK noteikumiem Nr. 65 atšķirīgu maksas iekasēšanas kārtību nepieciešams, jo šobrīd noteikumi nosaka, ka samaksu par oficiālo publikāciju veic pirms oficiālās publikācijas publicēšanas, ja citi ārējie normatīvie akti vai vienošanās ar oficiālā izdevuma izdevēju nenosaka citu maksāšanas kārtību (noteikumu 13. punkts), taču priekšapmaksas sagaidīšana vai vienošanās slēgšana kavētu operatīvu Saistošo noteikumu pieejamību.  Tāpēc projekts paredz, ka pašvaldība samaksā un oficiālais izdevējs iekasē maksu vienā no šādiem veidiem:  1) kā pēcmaksu septiņu dienu laikā no rēķina izrakstīšanas dienas;  2) pēc pašvaldības pieprasījuma kā priekšapmaksu pirms oficiālās publikācijas publicēšanas saskaņā ar oficiālā izdevēja izrakstītu rēķinu;  3) saskaņā ar pašvaldības un oficiālā izdevēja vienošanos par citu samaksas kārtību un termiņiem.  Pēcmaksa septiņu dienu laikā no rēķina izrakstīšanas dienas (noklusējuma norēķina veids) ļaus pašvaldībai ātrāk nopublicēt Saistošos noteikumus.  Ja pašvaldībai ērtāk norēķināties jau ierastajā kārtībā, tad nosūtot Saistošos noteikumus publicēšanai pašvaldība norāda, ka vēlas maksāt priekšapmaksu, taču jārēķinās, ka šāds norēķina veids var iekavēt publicēšanu.  Pašvaldības un oficiālā izdevēja vienošanās par citu samaksas kārtību un termiņiem var noderēt tad, ja lietderības aspekti prasa citu maksāšanas kārtību nekā iepriekšējos divos veidos.  Projekts neattiecas uz pašvaldību saistošajiem noteikumiem, kas nav saistīti ar Covid-19 infekcijas izplatību.  ***Projekta spēkā stāšanās un piemērošanas aspekti***  Projekts stāsies spēkā nākamajā dienā pēc publicēšanas oficiālajā izdevumā, bet regulējuma piemērošana paredzēta no Covid-19 infekcijas izplatības pārvaldības likuma spēkā stāšanās dienas (10.06.2020.). | | | | | |
| 3. | Projekta izstrādē iesaistītās institūcijas un publiskas personas kapitālsabiedrības | | Tieslietu ministrija, VSIA "Latvijas Vēstnesis". | | | | | |
| 4. | Cita informācija | | Nav. | | | | | |
|  | | | | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Pašvaldības darbinieki, oficiālā izdevēja – VSIA "Latvijas Vēstnesis" darbinieki. | | | | | |
| 2. | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar. Oficiālo publikāciju maksa ir ar normatīvā akta īstenošanu saistītas finansiālās izmaksas, kas nav administratīvais slogs. | | | | | |
| 3. | Administratīvo izmaksu monetārs novērtējums | | Projekts šo jomu neskar. | | | | | |
| 4. | Atbilstības izmaksu monetārs novērtējums | | Projekts šo jomu neskar. | | | | | |
| 5. | Cita informācija | | Nav. | | | | | |
|  | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | 2020 | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru  2022.gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | |  |  |  |  |  |  |  |
| 1.2. valsts speciālais budžets | |  |  |  |  |  |  |  |
| 1.3. pašvaldību budžets | |  |  |  |  |  |  |  |
| 2. Budžeta izdevumi | |  |  |  |  |  |  |  |
| 2.1. valsts pamatbudžets | |  |  |  |  |  |  |  |
| 2.2. valsts speciālais budžets | |  |  |  |  |  |  |  |
| 2.3. pašvaldību budžets | |  |  |  |  |  |  |  |
| 3. Finansiālā ietekme | |  |  |  |  |  |  |  |
| 3.1. valsts pamatbudžets | |  |  |  |  |  |  |  |
| 3.2. speciālais budžets | |  |  |  |  |  |  |  |
| 3.3. pašvaldību budžets | |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | |  |  |  |  |  |  |  |
| 5. Precizēta finansiālā ietekme | |  |  |  |  |  |  |  |
| 5.1. valsts pamatbudžets | |  |  |  |  |
| 5.2. speciālais budžets | |  |  |  |  |
| 5.3. pašvaldību budžets | |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | Projekts šo jomu neskar. | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Projekts šo jomu neskar. | | | | | | |
| 8. Cita informācija | | Regulējumam par publicēšanas maksas noteikšanu ir netieša ietekme uz novada pašvaldības, kura līdz šim savus saistošos noteikumus neizsludināja oficiālajā izdevumā, budžetu, proti, izdevumiem par saistošo noteikumu publicēšanu. Tā kā nav datu par pašvaldību izdevumiem viena saistošā noteikuma publicēšanai, tad nav iespējams aprēķināt reālo finansiālo ietekmi. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Oficiālais izdevējs pēc projekta pieņemšanas nodrošinās pašvaldībām skaidrojošu informāciju par projektu. |
| 2. | Sabiedrības līdzdalība projekta izstrādē | Sabiedrības līdzdalība vispārējā kārtībā netiek nodrošināta ņemot vērā projekta virzības steidzamību saistībā ar Covid-19 infekcijas izplatības mazināšanas pasākumiem. |
| 3. | Sabiedrības līdzdalības rezultāti | Sk. sadaļas 2.punktu. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldības, oficiālais izdevējs – VSIA "Latvijas Vēstnesis". |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs J. Bordāns

Brazauska 67036933

ilze.brazauska@tm.gov.lv